སྡུག་བསྔལ་གནོན་པ་ནི་ལམ་ཡིད་ལ་བྱེད་པས་གྲང་བ་དང་ཚ་བ་དང་།བཀྲེས་པ་དང་སྐོམ་པ་ལ་སོགས་པའི་སྡུག་བསྔལ་མ་ལུས་པས་མི་གཡོ་བར་བྱ
སྟེ།བྱང་ཆུབ་སེམས་དཔའི་སྤྱོད་པ་ལ་འཇུག་པ་ལས་ཇི་སྐད་གསུངས་པ།ཉ་པ་གདོལ་པ་ཞིང་པ་ལ་སོགས་པ།།རང་གི་འཚོ་བ་ཙམ་ཞིག་སེམས་པ་ཡང་།།གྲང་དང་ཚ་ལ་སོགས་པའི་གནོད་གཟོད་ན།།འགྲོ་བའི་དོན་ཕྱིར་བདག་ལ་ཅིས་མི་བཟོད།།
ཅེས་སོ།།དེ་བཞིན་དུ་འཕགས་པ་དཔུང་བཟངས་ཀྱིས་ཞུས་པ་ལས་ཀྱང་།འདོད་ལ་མ་ཆགས་ལུས་ཀྱིས་ཉོན་མོངས་བཟོད།།ཅེས་གསུངས་ལ།དེ་བཞིན་དུ་འཕགས་པ་འཇིག་རྟེན་གསུམ་ལྔས་རྣམ་པར་རྒྱལ་བའི་བཀའ་ལས་ཀྱང་།།
ལུས་ཀྱི་ཉོན་མོངས་སྤྱད་པ་ལས།།དངོས་གྲུབ་རྣམ་གསུམ་ཐོབ་པར་འགྱུར།།ཞེས་གསུངས་སོ།།དེ་བཞིན་དུ་དཔལ་གསང་བ་འདུས་པ་ལས་ཀྱང་།འདོད་ཆེན་སྡུག་བསྔལ་ཆེན་པོ་ཡིས།།རང་གི་སྡུག་བསྔལ་ནི་བར་བྱ།།ཞེས་གསུངས་པ་དང་།སྡུག་བསྔལ
འབྲས་བུ་དང་བཅས་པ་རྣམས་ནི་རབ་ཏུ་དགའ་བཞིན་དུ་བསྟེན་པར་བྱའི།།སེམས་ཀྱི་དང་ཚུལ་སྔར་བ་ཉིད་དུ་མི་བྱའོ།།དེ་བས་ན་འཕགས་པ་དཔུང་བཟངས་ཀྱིས་ཞུས་པ་ལས།ལྷ་ཡི་བདེ་བ་དང་ནི་འབྱོར་པ་དང་།།མོ་དང་སྟོབས་གཟུགས་ཕུན་སུམ་ཚོགས་པ་དང་།ཐོས

མང་མོ་དངས་བཟང་གཅིག་ཏུ་ཡིད་གཞུངས་དང་།།དབང་ཐང་ཆེ་ཀུན་དཀའ་ཐུབ་སྟོབས་ཀྱིས་ཐོབ།།ཅེས་གསུངས་སོ།།ཁྱད་པར་དུ་འགྲོ་བའི་སྤྱོད་ལམ་ནི་དེས་མཉམ་པད་མ་བཞག་པ་ན་ཤེས་རབ་ཀྱི་ཕ་རོལ་ཏུ་ཕྱིན་པ་བཀླགས་པ་དང་།ཚ་ཚ་གདབ་པ་དང་།བསྐོར་བ་བྱ་བ་
སོགས་པ་བསོད་ནམས་ཀྱི་ཚོགས་ལ་གུས་པ་ཉིད་དུ་བྱ་སྟེ།དེ་ལྟར་ཡང་འཕགས་པ་ཁྲོ་བོའི་རྒྱལ་པོ་གདོད་དྲུག་པའི་རྒྱུད་ལས་གསུངས་པ།ལངས་ནས་བཅོམ་ལྡན་འདས་ཀྱི་ཡུམ།།ཤེས་རབ་ཕ་རོལ་ཕྱིན་པ་བཀླགས།།ཞེས་གསུངས་སོ།།འཕགས་པ་དཔུང་བཟངས
ཀྱིས་ཞུས་པ་ལས་ཀྱང་གསུངས་པ།གཙང་ཞིང་དབེན་པའི་ས་ཕྱོགས་རྣམས་སུ་ནི།།འཇིམ་པའམ་ནི་བྱེ་མ་ལས་བྱས་པའི།།བདེ་གཤེགས་མཆོད་རྟེན་ཏེན་འབྲེལ་སྙིང་པོ་ཅན།།སྡིག་པ་སྤྱང་ཕྱིར་རྟག་ཏུ་གདབ་པར་བྱ།།ཞེས་གསུངས་སོ།།དེ་བཞིན་དུ་འཕགས
འཇིག་རྟེན་གསུམ་ལས་རྒྱལ་བའི་ཆོ་ག་ཞིབ་མོ་ལས་ཀྱང་།མཁས་པས་མཆོད་རྟེན་ལས་བྱ་ཞིང་།།དེ་བཞིན་དམ་པའི་ཆོས་ཀྱང་བཀླགས།།དགེ་བ་ཅུང་ཟད་གཞན་དག་ཀྱང་།།ཅུང་ཟད་ཟིན་ནས་འདི་དག་ཀྱང་།།དངོས་གྲུབ་མཆོག་ནི་ཐོབ་འདོད་པས།།རྟག་ཏུ་སེམས་ཅད
རྣམས་ལ་བ་སྔོ།།ཞེས་གསུངས་སོ།།དེ་བས་ན་ཇི་ཙམ་དུ་སེམས་ལ་མི་གནོད་པའི་བསོད་ནམས་དང་ཡེ་ཤེས་ཀྱི་ཚོགས་གཡེང་བ་དང་བཅས་པ་རྣམས་སེམས་ཅན་ལ་ཕན་པར་འདོད་པས་རབ་ཏུ་གུས་པར་བྱས་ལ་བརྩམས་ཏེ།འདི་ནི་རྗེས་སུ་མཐུན་པའི་སྤྱོད་པ་རྣམ་པ
གསུམ་མོ།།དེ་ལྟར་ཚོགས་ཐོབ་པ་དེས་སྤྱོད་ལས་རྣམ་པ་བཞི་གང་བདེ་བར་གནས་ཏེ།མཚན་མ་དང་བཅས་པའམ།མཚན་མ་མེད་པའི་རྣལ་འབྱོར་ལ་སེམས་མཉམ་པར་གཞག་པར་བྱའོ།།དེ་ལྟར་སེམས་མཉམ་པར་འཇོག་པ་དེས་ཉེས་པ་ལྔ་སྤོང་བའི་ཕྱིར་སྤོང་བའི་འདུ་བྱེད་བཀྱང
བསྟེན་པར་བྱ་སྟེ།དེ་ལ་ཉེས་པ་ལྔ་ནི་དབུས་དང་མཐའ་རྣམ་པར་འབྱེད་པའི་ཚིག་ལེའུར་བྱས་པ་ལས།ལེ་ལོ་དང་ནི་གདམས་དག་རྣམས།།བརྗེད་དང་བྱིང་དང་རྒོད་པ་དང་།།འདུ་མི་བྱེད་དང་འདུ་བྱེད་དེ།།འདི་དག་ཉེས་པ་ལྔར་འདོད་དོ།།ཞེས་གསུངས་སོ།།དེ་དག་གི་གཉེན་པོ་སྤོང་བའི

འདུ་བྱེད་བརྒྱད་ཀྱང་དེ་ཉིད་ལས་གསུངས་ཏེ།གནས་དང་དེ་ལ་གནས་པ་དང་།།རྒྱ་དང་འབྲས་བུ་ཉིད་དུའོ།།དམིགས་པ་བརྗེད་པར་མ་གྱུར་དང་།།བྱིང་དང་གོད་པ་རྟོག་པ་དང་།།དེ་སྤོང་མངོན་པར་འདུ་བྱེད་དང་།།ཞི་ཚེ་ན་ལ་དུ་འཇུག་པའོ།།ཞེས་སོ།།
་ལྟར་ཡན་ལག་ཡོངས་སུ་རྫོགས་པ་དེས་ཞི་གནས་དང་ལྷག་མཐོང་བསྒོམ་པར་བྱ་བ་ལས།འདིར་ཞི་གནས་དེ་ནི་གཉིས་ཏེ།ཁ་ནང་དུ་བལྟས་པས་ཐོབ་པ་དང་ཁ་ཕྱིར་བལྟས་པ་ལ་དམིགས་བློ་དིར་ཁ་ནང་དུ་བལྟས་པ་ལ་ལྔ་གཉིས་ཏེ།ལུས་ལ་དམིགས་པ་དང་།ལུས་ལ་བརྟེན་པ་ལ་དམིགས
པའོ།།དེ་ལ་ལུས་ལ་དམིགས་པ་ལ་ཡང་གསུམ་སྟེ།ལུས་ཉིད་ལ་ལྷའི་རྣམ་པར་དམིགས་པ་དང་།།ཀེང་རུས་ལ་སོགས་པ་མི་སྡུག་པར་དམིགས་པ་དང་།ཁ་ཊྭཱཾ་ག་ལ་སོགས་པ་མཚན་མ་ཁྱད་པར་ཅན་ལ་དམིགས་པའོ།།ལུས་ལ་བརྟེན་པ་ལ་དམིགས་པ
ཡང་ལྔ་སྟེ།དབུགས་ལ་དམིགས་པ་དང་།མཚན་མ་ཕྲ་མོ་ལ་དམིགས་པ་དང་།ཐིག་ལེ་ལ་དམིགས་པ་དང་།འོད་ཟེར་གྱི་ཡན་ལག་ལ་དམིགས་པ་དང་།དགའ་བ་དང་བདེ་བ་ལ་དམིགས་པའོ།།ཁ་ཕྱིར་བལྟས་པ་ལ་དམིགས་པ་ལ་ཡང་གཉིས་ཏེ།ཁྱད་པར་ཅན
དང་།ཕལ་པའོ།།དེ་ལ་ཁྱད་པར་ཅན་ལ་ཡང་གཉིས་ཏེ།སྐུ་ལ་དམིགས་པ་དང་།གསུང་ལ་དམིགས་པའོ།།འདི་དག་ནི་ཞི་གནས་ལ་འཇུག་པའི་ཡན་ལག་གོ།།ཇི་ལྟར་བསྒོམ་པ་ལ་འདིར་མི་བརྗོད་དེ།གཞུང་ཤིན་ཏུ་མང་པོར་འགྱུར་བས་འཇིགས་པའི་ཕྱིར་དང་།
བླ་མ་དམ་པས་ཉམས་སུ་མྱོང་བའི་མན་ངག་ལ་བརྟེན་པར་རིགས་ཀྱི།བསྒོམ་པར་བྱ་བའི་མན་ངག་ནི་ཡི་གེར་གནས་པས་ཤེས་པར་དཀའ་བའི་ཕྱིར་དང་།ཞིབ་ཏུ་ནི་ནི་གནས་དང་ལྷག་མཐོང་བསྟན་པ་ལས་བཤད་པའི་ཕྱིར་རོ།།ཞི་གནས་ཀྱི་འབྲས་བུ་ནི་ལྷག་མཐོང
ཡིན་ལ།ལྷག་མཐོང་གི་འབྲས་བུ་ནི་ཞི་གནས་དང་ལྷག་མཐོང་ཟུང་དུ་འབྲེལ་པ་ཡིན་ཏེ།དེ་ཡང་དངོས་པོ་གང་ཡང་མི་གནས་པས་དངོས་པོ་མེད་པ་བྱེ་བྲག་ཏུ་མཐོང་ལ།དེ་ཉིད་ཀྱི་ཚེ་སེམས་རྩེ་གཅིག་ཏུ་གྱུར་པས་དམིགས་པ་བུ་མ་རབ་ཏུ་རྒྱུག་པ་རབ་ཏུ་ཞི་བར་གནས་པའི

ཕྱིར་དོ།།དེ་ལྟར་ཞི་གནས་དང་ལྷག་མཐོང་ཟུང་དུ་འབྲེལ་བའི་གནས་སྐབས་འདིར་ཡེ་ཤེས་ཀྱི་དམིགས་པ་གང་ཡིན་པ་དང་།ཡེ་ཤེས་ཉིད་ཚུལ་ཇི་ལྟར་གནས་པ་དང་།རྣལ་འབྱོར་སྤྱོད་པ་པའི་ཞི་གནས་དང་ལྷག་མཐོང་དང་།བདག་ཅག་དབུ་མ་པའི་ཞི་གནས་དང་ལྷག་མཐོང་ཟུང་དུ་འབྲེལ
བ་པལ་ལ་ཁྱད་པར་ཅི་ཡོད་པ་དག་ལ།བདག་གི་བློ་རབ་ཏུ་འཕྲོ་བར་བཟོད་མོད་ཀྱི།འདིར་ཉམས་སུ་བླང་བའི་ཐབས་ཙམ་གསལ་བར་བྱེད་འདོད་ཀྱི།གྲུབ་པའི་མཐའ་གཏན་ལ་འབེབས་པར་འདོད་པ་ནི་མ་ཡིན་པ་དང་།འཕགས་པ་ནཱ་ག་རྫུན་ལ་སོགས་པས་གསལ་བར་མཛད་པ་ལས།ཅུ
ཟད་ཀྱང་སུས་ཀྱང་སླར་མེད་པའི་ཕྱིར་རྒྱ་ཆེར་མ་སྨོས་སོ།།ད་ནི་གཞན་འདི་བརྗོད་པར་བྱ་སྟེ།ཅི་མཚན་མ་དང་བཅས་པའི་ཞི་གནས་མདུན་དུ་མ་བྱས་པར་ལྷག་མཐོང་སྐྱེ་བར་རུང་བ་ཡིན་ནམ་ཞེ་ན།དེ་ནི་རུང་བ་ཉིད་དེ།མཚན་མ་མེད་པའི་ཞི་གནས་སོ་སོར་རྟོག་པའི་ཤེས་རབ་ཉིད
ལས་མཚན་པ་མེད་པའི་ལྷག་མཐོང་རྣམ་པར་མི་རྟོག་པའི་ཡེ་ཤེས་འབྱུང་སྟེ།དེ་ལྟར་ཡང་འཕགས་པ་འོད་སྲུངས་ཀྱིས་ཞུས་པ་ལས།ཤིང་གཉིས་དྲུད་པ་ལས་ནི་མེ་འབྱུང་སྟེ།།བྱུང་བ་དེ་ཡིས་དེ་ཉིད་བསྲེག་པ་ལྟར།།དེ་བཞིན་ཤེས་རབ་དབང་པོ་སྐྱེས་ནས་ཀྱང་།།
སྐྱེས་པ་དེ་ཡིས་དེ་ཉིད་སྲེག་པར་བྱེད།།ཅེས་གསུངས་སོ།།སོ་སོར་རྟོག་པའི་ཤེས་རབ་ནི་ཞི་གནས་མ་ཡིན་ཏེ།རྣམ་པ་དུ་མས་དམིགས་སོ་ཞེ་ན།དེ་ལྟ་ན་ནི་ཞི་གནས་ཀྱང་ཞི་གནས་མ་ཡིན་ཏེ།སྐད་ཅིག་དུ་མ་དང་ཆ་ཤས་དུ་མ་ལ་དམིགས་པའི་ཕྱིར་རོ།།གཞན་ཡང་ཞི་གནས
ལས་ལྷག་མཐོང་ལ་འཇུག་པ་ན་ཡང་ཇི་ལྟར་སོ་སོར་རྟོག་པའི་ཤེས་རབ་ཀྱིས་མཚམས་སྐྱོང་བར་མི་བྱེད།དེ་མི་བྱེད་པ་ནི་འགའ་ཞིག་ཏུ་ཟད་དོ།།དེ་ལ་འདིའི་རིམ་པ་ཡང་ལུས་ཁོ་ན་ལ་བརྟགས་པས་འགྲུབ་པ་སྟེ།འཕགས་པ་ནཱ་གཱ་ཛུ་ནའི་ཞལ་སྔ་ནས།འཇིག་རྟེན་རྣམ་པར་རྟོག་ལས་བྱུང་།།།
རྣམ་པར་རྟོག་པ་སེམས་ལས་བྱུང་།།སེམས་ཀྱང་ལུས་ལས་བྱུང་བས་ན།།དེ་ཕྱིར་ལུས་ལ་དཔྱད་པར་བྱ།།ཞེས་བཤད་ལ།འཕགས་པ་ནཱ་གཱ་ཛྲ་ནའི་ཞལ་སྔ་ནས་ཀྱང་བཤད་པ།ལུས་མེད་རྣམ་པར་ཤེས་པ་ནི།།མེད་ཅེས་བྱ་བ་རྟོག་པར་གྱིས།།ཞེས་བཤད་ཅིང་།མདོ་ལས་ཀྱང་

རྣམ་པར་ཤེས་པ་ནི་ལུས་ལས་མི་འདོའོ་ཞེས་གསུངས་སོ།།དེ་བས་ན་ཆོས་ཐམས་ཅད་སེམས་ལ་བསྡུ་བ་དང་།སེམས་ལུས་ལ་བསྡུ་བ་དང་།ལུས་ཆོས་ཀྱི་དབྱིངས་སུ་ཉེ་བར་རྣལ་འབྱོར་དུ་བྱ་བ་འདི་ནི་མན་ངག་གོ།།ཡང་ན་ལུས་དང་སེམས་ཐ་དད་པ་ལ་དམིགས་པར་བྱ་སྟེ།
འདིའི་མད་ངག་ནི་སངས་རྒྱས་རྗེས་སུ་དྲན་པ་ལས་ཤེས་པར་བྱའོ།།དེ་བས་ན་མཚན་མ་དང་བཅས་པའི་ཞི་གནས་ལ་བརྟེན་པ་བས་ནི།མཚན་མ་མེད་པའི་ཞི་གནས་ལ་དམིགས་ནས་ལྷག་མཐོང་བསྐྱེད་པའི་ཕྱོགས་འདི་བསྔགས་ཏེ།དེའི་གནས་པ་བརྟེན་པ་དང་།ཞི་གནས་འབའ་ཞིག་གིས་ཉོན
མོངས་པ་རབ་ཏུ་གནོན་ཅིང་སེལ་བ་དང་།འབྲས་བུ་དང་རྗེས་སུ་མཐུན་པའི་རྒྱུ་ཡིན་པའི་ཕྱིར་རོ།།འདིར་ནི་བདག་གི་བླ་མའི་མན་ངག་ལས་བྱུང་འདི་བྲིས་པས།།ཉེ་བར་འཕེལ་བའི་དགེ་བའི་བླ་ཟེར་དྲི་མ་མེད་པ་དེས།།འགྲོ་བའི་མི་ཤེས་རབ་རིབ་མུན་བསལ་གདུང་བ་ནི་བྱས་ཏེ།།ཤེས་རབ
མིག་གིས་དེ་བཞིན་ཉིད་ཡུལ་རབ་གསལ་ཐོབ་པར་ཤོག།བདག་ཀྱང་རྣམ་པར་གཡེང་སོགས་རླུང་སོགས་རབ་ཞི་མུན་བསལ་ནས།།མྱུར་དུ་ཐུབ་དབང་རྣམས་དང་སྤྱོད་ཡུལ་གཅིག་ལ་ལྟ་བར་ཤོག།ཏིང་ངེ་འཛིན་གྱི་ཚོགས་ཀྱི་ལེའུ་ཞེས་བྱ་བ་སློབ་དཔོན་བྱང་ཆུབ་བཟང་པོས་མཛད་པ
རྫོགས་སོ།།།རྒྱ་གར་གྱི་མཁན་པོ་བརྱ་ཙནྡྲ་ལས་ཞུས་ཏེ།བོད་ཀྱི་ལོ་ཙཱ་བ་དགེ་སློང་ཆོས་ཀྱི་ཤེས་རབ་ཀྱིས་བསྒྱུར་ཅིང་ཞུས་ཏེ་གཏན་ལ་ཕབ་པ།།༄༅༅།།རྒྱ་གར་སྐད་དུ།ས་མཱ་དྷི་སམྦྷ་ར་བ་རི་བརྟ་ནཱ་མ།བོད་སྐད་དུ།ཏིང་ངེ་འཛིན་གྱི་ཚོགས་ཀྱི་ལེའུ་
ཞེས་བྱ་བ།སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ།།དང་པོར་མི་ལུས་རིན་པོ་ཆེ་ཆུ་དམིགསན་ཅིང་མིའི་ལུས་ཐོབ་པ་དོན་ཡོད་པར་འདོད་པའི་གང་ཟག་གིས་ཐོག་མར་སྔོན་དུ་འགྲོ་བ་ཡན་ལག་བདུན་དང་ལྡན་པར་བྱ་སྟེ།གཞི་དད་པ་དང་ལྡན་པ་དང་།རྐྱེན་དགེ
བའི་བཤེས་གཉེན་བསྟེན་ཅིང་དེའི་ཡོན་ཏན་ལེན་པ་དང་།གུས་པ་དང་ལྡན་པ་དང་།ཡིད་ཆེས་ཤི་ཐེ་ཚོམ་མི་ཟ་བ་དང་།བརྩོན་འགྲུས་དང་ལྡན་པ་དང་།ཐམས་ཅད་ལ་ཡིད་སྐྱོབ་མེད་པ་དང་།ཐམས་ཅད་དུ་ང་རྒྱལ་སྤངས་ཏེ།དེ་དག་ནི་སྔོན་དུ་འགྲོ་བའི་ཡན་ལག་རྣམ་པ་བདུན་ནོ།།དུས་དང་རྣམ་

པ་ཐམས་ཅད་དུ་གཞན་གྱི་སྐྱོན་ལ་མི་བརྟག་ཅིང་ཉེས་པ་མི་བརྗོད་པ་དང་།རང་གི་ཡོན་ཏན་ལ་རློམ་སེམས་མི་བསྐྱེད་པ་དང་།ངོ་ཚ་ཤེས་པ་དང་ཁྲེལ་ཡོད་པ་སྔོན་དུ་འགྲོ་བས་རང་སྲུང་བ་དང་།སྡོམ་པ་རྣམ་པ་གསུམ་ལ་ནད་ཏན་དུ་སྤྱད་པ་དང་།རོ་དགའ་དང་གསར་འགྲོགས་དང་མཐོ་སྟག
སྤངས་ཏེ་རྟག་ཏུ་ཟུངས་ཐུབ་པར་གནས་པ་དང་།ཡུལ་དང་དུས་དང་གནས་སྐབས་ཀྱིས་གཞན་གྱི་རྒྱུད་ཚོད་ཤེས་པའི་སྒོ་ནས་སྤྱད་པར་བྱ་བ་དང་།གཞན་ལ་བརྙས་པ་སྤང་ཞིང་ཁྱད་ཀྱི་མི་གསད་པར་བྱ་སྟེ།དེ་དག་ནི་འཇིག་རྟེན་གྱི་ཁ་ན་མ་ཐོ་བས་མི་གོས་ཤིང་ཡ་རབས་ཀྱི་ཚུལ་མི་ཉམས
པའི་ཡན་ལག་རྣམ་པ་བདུན་ནོ།།རྟག་ཏུ་འདོད་པ་ཆུང་ཞིང་ཆོག་ཤེས་པ་དང་།ཞེན་པ་དང་ཆགས་པ་ཆེ་ཞིང་འཛིན་པ་ཆེ་བ་སྤང་བ་དང་།ལེ་ལོ་དང་སྙོམ་ལས་སྤང་བ་དང་།ཧ་ཅང་ཡང་ཐལ་བར་འགྱུར་བ་ཡང་ཤེས་པར་བྱ་བ་དང་།དོན་ཆེན་པོར་མི་འགྱུར་བའི་གཏམ་དང་།བྱ་བ་ལ་སོགས་པ་གླང
ཞི་མི་འཇུག་པ་དང་།ཚུལ་བཞིན་མ་ཡིན་པ་ཡིད་ལ་བྱེད་པ་སྤང་བ་དང་།གང་གི་གཉེན་པོར་འགྲོ་བ་བསྟེན་ཤེས་པར་བྱ་བ་སྟེ།དེ་དག་ནི་བར་ཆད་སྤང་བའི་ཡན་ལག་རྣམ་པ་བདུན་ནོ།།མིའི་ལུས་ཐོབ་པ་དང་སངས་རྒྱས་ཀྱི་ཆོས་སྤྱོད་ཅིང་སྒྲུབ་པ་ནི་དཀོན་ནོ་སྙམ་པ་དང་།དེ་ལྟ
བུའི་སྒྲུབ་པ་ནི་དོན་ཆེན་པོ་དང་ལྡན་པ་ཡིན་ནོ་སྙམ་པ་དང་།འཇིག་རྟེན་གྱི་བྱ་བ་བྱེད་པ་རྣམས་ནི་ངེས་པར་དོན་མེད་པར་ཤེས་པར་བྱ་བ་དང་།གཞན་གྱི་སྡུག་བསྔལ་རང་གི་གཉེན་པོར་བསྟེན་པར་ཤེས་པར་བྱ་བ་དང་།ང་ནི་རྟག་ཏུ་བདུད་ཀྱི་སྤང་བ་ན་དདུག་སྟེ་མྱུང་དུ་འཆི་འོ་ཞེས་རྒྱུན་དུ་བསམ་པ
དང་།བསགས་པ་ཐམས་ཅད་ནི་ངེས་པར་བསྡུས་པར་ཤེས་པར་བྱ་བ་དང་།རང་གི་གཉེར་མ་དང་སྐྲ་དཀར་ལ་སོགས་པ་ལ་རྟག་ཏུ་བརྟག་ཅིང་སྐྱོ་བར་བྱ་བ་སྟེ།དེ་དག་ནི་རང་ལ་རང་གིས་གཞན་བསྐུལ་བཏབ་པའི་ཡན་ལག་རྣམ་པ་བདུན་ནོ།།སངས་རྒྱས་ཀྱི་ཡེ་ཤེས་ནི་ཟབ་ཅིང་རྒྱ་ཆེ
བཀའ་དང་མདོ་སྡེ་ནི་གྲངས་མང་།བདག་ནི་བློ་ངན་ཞིང་རྨོ་དུལ་ལེ་ལོ་ཆེ་ཟས་ཐམས་ཅད་བརྗོད་ཅིང་ཤེས་པར་མི་ནུས་ཏེ།བདག་ཉིད་ཚེ་ཟད་པར་འགྱུར་དུ་འོང་སྙམ་པ་དང་།སྐུ་དང་ཡི་གེའི་རྗེས་སུ་འབྲང་བའི་བཤད་པའི་ཤེས་པ་འདི་དག་གིས་གཞད་ཐུལ་བའམ་ཕན་ཐོགས

པ་མ་ཡིན་ཏེ།མི་རྣམས་ནི་ཤིན་ཏུ་མགུ་དཀའ་བར་བསམ་པ་དང་།རང་དང་གཞན་གྱི་གྲུབ་པའི་མཐའ་ལ་ཆགས་སྡང་རྣམ་པ་གཉིས་སྤངས་ཏེ་སྐུར་པ་མི་གདབ་པ་དང་།སྤུན་ཟླ་དང་ཉེ་དུ་དང་མདོའ་བཤེས་ལ་སོགས་པ་རྣམས་ནི་ངེས་པར་འགྲོན་པོ
ལམ་གྱིས་བསྡུས་པ་དང་འདྲ་བར་བསམ་པ་དང་།འཇིག་རྟེན་གྱི་རྙེད་པ་དང་བཀུར་སྟི་དང་།བསྟོད་པ་དང་།སྨད་པ་ལ་སོགས་པ་འདི་དག་ནི་ངེས་པར་སླུ་བ་ཉིད་ཡིན་པར་ཤེས་པར་བྱ་བ་དང་།འཇིག་རྟེན་གྱི་རྙེད་པ་དང་འདོད་པ་དང་།སྲེད་པ་དང་ཁེ་དང་གྲགས་པ་དང་ང་རྒྱལ་དང་རློམ་སེམས
ལ་སོགས་པ་འདི་དག་ནི་ངེས་པད་མེ་དང་དུག་དང་མཚོན་ཆེན་པོ་དང་འདྲ་བར་ཤེས་པར་བྱ་བ་དང་།ཕྱི་དང་ནང་གི་དངོས་པོ་འདི་དག་ལ་སྒྱུ་མ་འམ་རྨི་ལམ་ལྟ་བུད་རྒྱུན་དུ་དཔྱད་པར་བྱ་བ་སྟེ།དེ་དག་ནི་གདུང་བ་བཅད་པའི་ཡན་ལག་རྣམ་པ་བདུན་ནོ།།འདུ་འཛི་ལ་དགའ་བ་སྤང་ཞིང་དབེན་པར
གནས་པར་བྱ་བ་དང་།དེར་ཡང་རང་གཞུང་ཇི་ལྟ་བ་བཞིན་དུ་ལྷ་མཉེས་པར་བྱ་བ་དང་།ལྷ་མངོན་དུ་བྱ་བ་རྣམ་པ་གསུམ་ལ་བརྩོན་ཞིང་འབད་རྩོལ་དྲག་ཏུ་བྱ་བ་དང་།དེར་ཡང་རེ་བ་དང་དོགས་པ་དང་འདོད་པ་དང་།འཇིགས་པ་སྤངས་ཏེ་གནས་པར་བྱ་བ་དང་།སྙིང་དེ་ཆེན་པོ་དང་ལྡན་པ
དང་།སེམས་དཔའ་ཞིང་རྟུལ་ཕོད་པའི་སྒོ་ནས་བླང་དོར་མེད་པ་དངས་སྒྲུབ་པ་འདིའི་སྒོ་ནས་འདོད་པའི་དོན་མ་གྲུབ་པའི་བར་དུ་ལུས་དང་སྲོག་གི་ཕྱིར་ཡང་མི་གཏོང་ངོ་ཞེས་དམ་བཅས་པ་སྒྲུབ་པ་དང་།དེར་ཡང་རྨི་ལམ་ལ་སོགས་པ་རྟགས་དང་མཚན་མ་ཅི་བྱུང་ཡང་དགའ་བ་དང་།
མི་དགའ་བ་མི་བྱ་ཞིང་གཞན་ལ་མི་སྨྲ་བ་དང་།དེར་ཡང་ལྷའི་རྨི་ལམ་དང་རྟགས་ལ་སོགས་པ་ནི་གདམས་ངག་ལས་ཤེས་པར་བྱ་ཞིང་ཁྱད་ཀྱིས་མི་གསོད་པ་སྟེ།དེ་དག་ནི་སྐྱེས་བུའི་དོན་མྱུར་དུ་འགྲུབ་ཅིང་མངོན་དུ་འགྱུར་བའི་ཡན་ལག་རྣམ་པ་བདུན་ནོ།།དེ་ལྟ་བུའི་གང་ཟག་གི་ལུས་ནི་ཤིན་ཏུ
ཀོན་ཉིད་གཅེས་པས་ན་ལུས་བསྲུང་བར་བྱ་སྟེ།གོས་དང་ཟས་དང་སྨན་ལ་སོགས་པ་ཇི་ལྟར་བཐུན་པར་སྤྱད་པ་དང་།མི་དང་མི་མ་ཡིན་པའི་གནོད་པ་བསྲུང་བ་དང་།གནས་མཐུན་ཞིང་བདེ་ཞིང་གནོད་པ་མེད་པ་ལ་གནས་པ་དང་།ལུས་སེམས་ངལ་ཞིང་དུབ་པའི་ལས་དང་བྱ་བ་ནི།

བྱ་བ་དང་།ཞམ་བྱེད་དང་ཉི་མ་ཕྱེད་དང་ཟས་འཇུ་བའི་དུས་དང་ལུས་ལ་ནད་ཁམས་སྐྱེད་པའི་དུས་སུ་དམིགས་པ་ལ་འབད་རྩོལ་མི་བྱ་བ་དང་།ལུས་དང་སེམས་ངལ་ཞིང་དུབ་པའི་དུས་སུ་སྐྱོ་བ་བསང་ཞིང་དམིགས་པ་གསོར་བ་ནི་མན་ངག་ལས་ཤེས་པར་བྱ་བ་དང་
རྟག་ཏུ་སྤྱོད་ལམ་གྱི་རྣལ་དབྱོར་གྱིས་ལུས་མཉམ་པར་གཞག་པ་སྟེ།དེ་དག་ནི་ལུས་བསྲུང་ཞིང་གནོད་པ་བསལ་བའི་ཡན་ལག་རྣམ་པ་བདུན་ནོ།།དེ་ལྟར་གནས་པས་སྐྱོ་ཞིང་དགེ་བ་ལ་གཡེལ་བ་དང་།བྱ་བ་དང་བྱེད་པའི་རྣམ་རྟོག་བྱུང་ན་རང་གིས་རབ་ལ་ལྕག་བརྡབ་ཅིང་གཉེ